Տիմո Վերներ

Տիմո Վերներ (գերմ.` Timo Werner, մարտի 6, 1996(1996-03-06), Շտուտգարտ, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի և Գերմանիայի ազգային հավաքականի կազմում։ Խաղում է հարձակվողի դիրքում։


== Ակումբային կարիերա ==


=== Շտուտգարտ ===
Պրոֆեսիոնալ ֆուտբոլիստի կարիերան Վերները սկսել է Շտուտգարտում։ Իր դեբյուտը նշել է 2013 թվականի օգոստոսի 1-ին 2013-2014 Եվրոպայի Լիգայի որակավորման փուլի Բոտևի դեմ խաղում՝ դառնալով Շտուտգարտի ամենաերիտասարդ ֆուտբոլիստը ով մասնակցել է պաշտոնական խաղի։ Այդ ժամանակ նա 17 տարեկան, 4 ամսական և 25 օրական էր։
2013 թվականի օգոստոսի 17-ին Վերները իր առաջին հանդիպումը անցկացրեց Բունդեսլիգայում՝ դաշտ դուրս գալով Բայեր Լևերկուզենի դեմ խաղում։ Սեպտեմբերի 22-ին նա խփեց իր առաջին գոլը Շտուտգարտի կազմում Այնտրախտի դեմ խաղում։ Նոյեմբերի 10-ին Ֆրայբուրգի դեմ խաղում Վերները դուբլ ձևակերպեց՝ դառնալով Բունդեսլիգայի պատմության ամենաերիտասարդ ֆուտբոլիստը, ով 2 գոլ էր խփեց 1 խաղում։
2014 թվականի մարտի 6-ին՝ իր 18-րդ տարեդարձին Վերները պրոֆեսիոնալ պայմանագիր կնքեց Շտուտգարտի հետ՝ նախատեսված մինչև 2018 թվականի հունիսը։


=== ՌԲ Լայպցիգ ===
2016 թվականի հունիսի 11-ին Վերները 4 տարվա պայմանագիր կնքեց ՌԲ Լայպցիգի հետ։ Տրանսֆերի արժեքը մոտ 10 միլիոն եվրո էր, ինչը դարձրեց Վերներին Լայպցիգի պատմության ամենաթանկ ֆուտբոլիստը։
2016 թվականի սեպտեմբերի 26-ին՝ 20 տարեկան, 203 օրական հասակում՝ Քյոլնի դեմ խաղից հետո Վերները դարձավ ամենաերիտասարդ ֆուտբոլիստը, որ անցկացրել է 100 խաղ Բունդեսլիգայում։
2016-2017 մրցաշրջանում Վերները Բունդեսլիգայում խփեց 21 գոլ՝ դառնալով մրցաշրջանի ամենաշատ գոլ խփած գերմանացի ֆուտբոլիստը։ Նրա գոլերի շնորհիվ ՌԲ Լայպցիգը զբաղեցրեց 2-րդ տեղը առաջնությունում և որակավորվեց Չեմպիոնների Լիգայի խմբային փուլ իր պատմության մեջ առաջին անգամ։


== Միջազգային կարիերա ==
Վերները առաջին անգամ հրավիրվեց Գերմանիայի ազգային հավաքական 2017 թվականին՝ Անգլիայի դեմ ընկերական խաղի և 2018 թվականի Աշխարհի առաջնության որակավորման փուլի Ադրբեջանի դեմ խաղի համար։
Գերմանիայի հավաքականի կազմում նա մասնակցեց 2017 թվականի ՖԻՖԱ Կոնֆեդերացիաների գավաթին։ Հունիսի 25-ին նա դուբլ ձևակերպեց գավաթի Կամերունի դեմ խաղում։ Նաև խփեց 3-րդ գոլը կիսաեզրափակչի Մեքսիկայի դեմ 4-1 ավարտված խաղում։ Արդյունքում Գերմանիայի հավաքականը դարձավ չեմպիոն, իսկ Վերները նվաճեց առաջնության Ոսկե խաղակոշիկը՝ 3 գոլով և 2 գոլային փոխանցմամբ։
2018 թվականի մայիսին Վերները ընդգրկվեց Գերմանիայի՝ աշխարհի առաջնության համար վերջնական կազմում։ Նա մասնակցեց թիմի բոլոր 3 հանդիպումներին, իսկ Գերմանիան դուրս մնաց խմբային փուլից։


== Վիճակագրություն ==


=== Ակումբային վիճակագրություն ===
2018 թվականի հուլիսի 4-ի դրությամբ


=== Միջազգային վիճակագրություն ===
2018 թվականի հուլիսի 4-ի դրությամբ


=== Միջազգային գոլեր ===


== Նվաճումներ ==


=== Միջազգային ===


====== Գերմանիա ======
ՖԻՖԱ Կոնֆեդերացիաների գավաթ. 2017


=== Անհատական ===
Ֆրից Վալտերի մեդալ. 2013 (Ոսկի Մ17)
Ֆրից Վալտերի մեդալ. 2015 (Արծաթ Մ19)
ՖԻՖԱ Կոնֆեդերացիաների գավաթի ոսկե խաղակոշիկ. 2017
ՈՒԵՖԱ Եվրոպայի Լիգայի խորհրդանշական հավաքական. 2017–18


=== Ռեկորդներ ===


==== Բունդեսլիգա ====
Ամենաերիտասարդ ֆուտբոլիստը, ով դուբլի հեղինակ է դարձել Բունդեսլիգայի խաղում. 17 տարեկան, 249 օրական
Ամենաերիտասարդ ֆուտբոլիստը, ով 100 հանդիպում է անցկացրել Բունդեսլիգայում. 20 տարեկան, 203 օրական
Ամենաերիտասարդ ֆուտբոլիստը, ով 100 հանդիպում է անցկացրել Բունդեսլիգայում. 22 տարեկան, 5 օրական


==== Շտուտգարտ ====
Ամենաերիտասարդ ֆուտբոլիստը, ով խաղադաշտ է դուրս եկել պաշտոնական խաղում. 17 տարեկան, 148 օրական
Ամենաերիտասարդ ֆուտբոլիստը, ով խաղադաշտ է դուրս եկել եվրոպական մրցաշարերում. 17 տարեկան, 148 օրական
Ամենաերիտասարդ ֆուտբոլիստը, ով խաղադաշտ է դուրս եկել Գերմանիայի գավաթի խաղում. 17 տարեկան, 151 օրական
Ամենաերիտասարդ ֆուտբոլիստը, ով խաղադաշտ է դուրս եկել Բունդեսլիգայի խաղում.  17 տարեկան, 164 օրական
Ամենաերիտասարդ ֆուտբոլիստը, ով գոլի հեղինակ է դարձել.  17 տարեկան, 219 օրական


== Ծանոթագրություններ ==


== Արտաքին հղումներ ==
Տիմո Վերների պաշտոնական Ինստագրամի էջը
Տիմո Վերների պաշտոնական Ֆեյսբուքի էջը
Տիմո Վերները UEFA.com-ում
Տիմո Վերները Բունդեսլիգայի պաշտոնական կայքում Archived 2017-06-16 at the Wayback Machine.
Տիմո Վերները WhoScored.com կայքում
Տիմո Վերները espnfc.com-ում